שיבון רדמונד

שיבון רדמונד, MBE (באנגלית: Siobhan Redmond; נולדה ב-27 ביולי 1959) היא שחקנית סקוטית.

ביוגרפיה
רדמונד נולדה בטולקרוס שבגלאזגו. היא למדה בבית הספר לבנות בווסט אנד של גלאזגו. כשלמדה אנגלית באוניברסיטת סנט אנדרוז "גילתה אותה" המחזאית ליז לוקהד בהופעה בהפקת סטודנטים של מחזה מאת מרצ'לה איבריסטי.

היא למדה שנה אחת בבריסטול אולד ויק. הופעת הבכורה של רדמונד בטלוויזיה הייתה בשנת 1982 בתוכנית מערכונים בשם .

אחרי שהופיעה בשתי עונות של הסדרה "אלפרסקו" בשנים 1983 ו-1984, שיחקה רדמונד בתפקיד החשוב הראשון שלה בדמות לוסי מקגינטי, העוזרת של ג'ורג' בולבן בסדרה "בולמן" ששודרה בין 1985 ל-1987. תפקידים נוספים של רדמונד היו בדמות מורין קונל בסדרה "בין השורות" (1992–1994); שונ ספארלד בסדרה "The High Life" (ב-1994 ו-1995); מאדאם סין בעיבוד לרומן "In The Red" (מ-1998); ג'אניסטיילור בסדרה הרפואית "הולבי סיטי" (2000–2002); שרון בסיטקום "The Smoking Room" (ב-2004 ו-2005); מייב בראון באופרת הסבון "איסטאנדרס"; פסיכיאטרית קלינית בפרק בסדרה "רציחות במידסומר", ואליסה בסדרת הפנטזיה "Shoebox Zoo". רדמונד השתתפה בתוכניות רדיו שונות בהן הסדרה "The Further Adventures of Sherlock Holmes" ב-2002, ובתפקיד ג'ין בראש בסדרה "McLevy".

בתיאטרון כיכבה רדמונד ב-2003 במחזה "פריחתה של ג'ין ברודי". היא חברה בלהקה השייקספירית המלכותית איתם הופיעה ב-2007 בדמות מריה במחזה "הלילה השנים עשר". היא גילמה את טייטנה / היפוליטה במחזה "חלום ליל קיץ" בעונת הקיץ של 2008 של תיאטרון שייקספיר גלוב.

ב-2005 השתתפה רדמונד במערכון "Gingers for Justice" בתוכנית "המופע של קתרין טייט", ושיחקה שוב באותה תוכנית ב-2006. ב-2007 הצטרפה לסדרת המשטרה "The Bill" בדמות לורנה הרט, חוקרת זירת הפשע. ב-2010 שיחקה באחד התפקידים הראשיים במחזה "Dunsinane" מאת דייוויד גריג, וגילמה שוב את אותה דמות בעיבוד הרדיופוני של ה-BBC ששודר ברדיו 3 ב-30 בינואר 2011.

ב-26 ביוני 2014 פורסם שרדמונד תופיעה בדמות "הראני" בגלגול חדש, דמות של נבל בסדרת המדע בדיוני הוותיקה "דוקטור הו". במקור גילמה את הדמות בטלוויזיה השחקנית קייט או'מרה שנפטרה באותה שנה. רדמונד גילמה את הדמות בתסכיתי דרמה בהפקת "Big Finish Productions". הראשון שבהם "The Rani Elite" יצא לאור בדצמבר 2014.

בנובמבר 2014 שיחקה רדמונד לצדם של אלן ארמסטרונג וויליאם גונט בהפקה של המחזה "המלך נוטה למות" מאת אז'ן יונסקו שהוצג ביוסטינוב סטודיו בבאת'.

בשנת 2000 הוענק לרדמונד תואר דוקטור לשם כבוד מאוניברסיטת סנט אנדרוז בה למדה. ב-2013 במסגרת הענקת אותות כבוד לכבוד השנה החדשה הוענק לה תואר חברה במסדר האימפריה הבריטית (MBE) על תרומתה לתחום הדרמה.

פילמוגרפיה
 שנה שם שם באנגלית תפקיד הערות 1982 There's Nothing to Worry About! תפקידים שונים סדרת טלוויזיה 1983–1984 אלפרסקו Alfresco תפקידים שונים סדרת טלוויזיה 1986 נערת ליווי (הקשר הערבי) Half Moon Street מזכירה 1986 דואט לאחת Duet for One 1985–1987 בולמן Bulman לוסי מקגינטי סדרת טלוויזיה 1988 Turn on to T-Bag סקופ שאטלוורת' בפרק "Pyramids" 1988 The Play on One קלייר לאפרטי בפרק "The Dunroamin' Rising" 1988 Casting Off ג'יליאן 1989 Hard Cases ליז נורטון סדרת טלוויזיה (פרק אחד) 1989 הבט אחורה בזעם Look Back in Anger הלנה צ'ארלס סרט טלוויזיה 1990 The Gravy Train אישה בריטית סדרת טלוויזיה (פרק אחד) 1991 4 Play ג'נט קורדינג בפרק "Ball on the Slates" 1991 חדר מיון Casualty בטי ג'ונס בפרק  1992 Advocates II ג'ייני נייסמית' מיני-סדרה 1994 אסירים Captives סו 1994 Rab C. Nesbitt מגישה בפרק "Eorpa" 1994 פרנקנשטיין Mary Shelley's Frankenstein מיילדת 1992–1994 בין השורות Between the Lines מורין קונל סדרת טלוויזיה 1994–1995 The High Life שונה ספורטל סדרת טלוויזיה 1995 Screen Two ג'ויס בפרק "Nervous Energy" 1995 Sorry About Last Night ג'ולי קורדובה סרט טלוויזיה 1995 Latin for a Dark Room מריה מק'קילופ סרט קצר 1996 A Relative Stranger אליסון פריימן סרט טלוויזיה 1996 Throwaways אמא סרט טלוויזיה 1997 Wokenwell שריל קפלר סדרת טלוויזיה (פרק אחד) 1997 Karmic Mothers - Fact or Fiction? ג'יני סרט קצר 1997 Deacon Brodie ג'ין ברודי סרט טלוויזיה 1998 In the Red מיס סין סדרת טלוויזיה 1999 Every Woman Knows a Secret ג'ס מיני-סדרה 1999 אנשים יפים Beautiful People קייט היגינס 2000–2002 הולבי סיטי Holby City ג'ניס טיילור סדרת טלוויזיה 2002 Ed Stone Is Dead אג'לה בפרק "City of Angela" 2004 Sea of Souls קרול פלמינג / הלן ריד 2004 Shoebox Zoo איילסה סדרת טלוויזיה 2005 The Afternoon Play דונה קליין בפרק "The Trouble with George" 2005 המופע של קתרין טייט The Catherine Tate Show Ginger Refuge Lady בפרק "Ginger Bigotry" 2004–2005 The Smoking Room שרון סדרת טלוויזיה 2006 תחבולות חדשות New Tricks כריסטין גסקוין בפרק "Lady's Pleasure" 2006 רציחות במידסומר Midsomer Murders פרו פלאנקט בפרק "Last Year's Model" 2006 איסטאנדרס EastEnders מייב בראון סדרת טלוויזיה (3 פרקים) 2007 The Lift כריסטבל סרט טלוויזיה 2007 Nina and the Neurons אולי נוירון הריח דיבוב 2007 The Bill לורנה הרט סדרת טלוויזיה 2008 Nina and the Neurons Go Eco! ניורון אולי דיבוב 2009 Boy Meets Girl פסיכיאטרית מיני-סדרה 2010 טאגארט Taggart קארן קמפבל סדרת טלוויזיה 2012 בנידורם Benidorm הייזל סדרת טלוויזיה (פרק אחד) 2012 The Town קייט ניקולאס מיני-סדרה 2013 Nina and the Neurons: Go Engineering אולי סדרת טלוויזיה Bob Servant Independent ד"ר ווקר בפרק "The Debate" רופאים Doctors קרי גרלנד בפרק "Tea for Three" Case Histories מרי מאקי בפרק "Nobody's Darling" Nina and the Neurons: Earth Explorers אולי נוירון הריח	 בפרק "Space Rockets 2014 Nina and the Neurons: Get Sporty אולי סדרת טלוויזיה Nina and the Neurons: Go Digital אולי סדרת טלוויזיה 2015 Code of a Killer ג'וי בלייקפילד מני-סדרה Nina and the Neurons: Get Building אולי סדרת טלוויזיה 2016 אליס מבעד למראה Alice Through the Looking Glass בומליג הייטופ 2017 ממלאת מקום The Replacement בת' מיני-סדרה קליקה Clique דיקן האוניברסיטה 2018 חולה אהבה Lovesick ג'ייני בפרק "מרת'ה" בלתי נשכח Unforgotten דרן פינץ' סדרת טלוויזיה (עונה שלישית) 2020 הקן The Nest שריף פרק אחד

קישורים חיצוניים

 שיבון רדמונד באתר holby.tv

הערות שוליים

קטגוריה:חברים במסדר האימפריה הבריטית
קטגוריה:חברי הלהקה השייקספירית המלכותית
קטגוריה:שחקניות תיאטרון סקוטיות
קטגוריה:שחקניות קולנוע וטלוויזיה סקוטיות
קטגוריה:בריטיות שנולדו ב-1959
קטגוריה:בריטים שנולדו ב-1959